open-index/open-wikipedia-markdown huggingface dataset:
Parafilia

Unha **parafilia** é un patrón de comportamento sexual que se caracteriza por prácticas ou fantasías pouco frecuentes, extravagantes, intensas e recorrentes, as cales son necesarias para a excitación sexual. Ao longo da historia moitos autores clasificaron as prácticas sexuais segundo o seu grao de *normalidade*. Naceron así termos como *perversión sexual*, *desviación sexual*, *anomalía ou alteración sexual*, *conduta excepcional*, *preferencia sexual* ou *variante sexual*. Hoxe moitos autores consideran que as parafilias son parte das chamadas "novas adiccións", e polo tanto equivalentes a outras condutas derivadas dos trastornos no control dos impulsos.

Estatísticamente, as parafilias máis frecuentes son a paidofilia, o voyeurismo e o exhibicionismo.

## Visión científica 
### Orixe 
No tocante á orixe das parafilias, non se puido demostrar a existencia de ningunha alteración orgánica ou psicolóxica que as explique. Dende o punto de vista biolóxico, tense falado da existencia de niveis moi elevados de andróxenos mentres que outros suxeriron a relación entre as parafilias e alteracións no lóbulo temporal do cerebro. Nunha perspectiva psicolóxica, a teoría da aprendizaxe propón que estas condutas se establecen porque foron reforzadas nun momento dado (xeralmente na puberdade) e pola súa repetición en fantasías sexuais e masturbación. Segundo a escola psicanalítica, algunhas delas serían o resultado do complexo de castración na fase edípica. Outros enfoques presentan as parafilias como o resultado da falta de habilidades sociais e de asertividade.

### Interpretación patolóxica 
As parafilias case nunca se presentan nas mulleres e a súa frecuencia descoñécese porque en poucas ocasións o suxeito busca axuda. Isto é así porque o suxeito non percibe a súa conduta como algo anormal, aínda cando esta o incapacita para formar un vínculo sexual satisfactorio e ata lle provoca problemas de tipo legal nalgúns casos. As parafilias preséntanse soas, como conduta única, ou ben asociadas a diversos trastornos, tales como a esquizofrenia, personalidade antisocial, toxicomanía e outras alteracións mentais, ou baixo un período de estrés.

## Notas 
## Véxase tamén 
### Outros artigos 
* Sexualidade.
Exhibicionismo

O **exhibicionismo** (do latín *exhibere*, "mostrar") é o comportamento consistente na exhibición dos xenitais como medio para obter excitación sexual.

## Características 
Os exhibicionistas son sempre homes. Consideran o seu comportamento inofensivo, pois para eles é simplemente un medio para obter a autosatisfacción sexual. A súa excitación é maior cando as persoas, principalmente mulleres e nenos, reaccionan con asombro ou se escandalizan.

O comportamento exhibicionista comeza na maioría dos casos entre os 20 e os 30 anos. O exhibicionista ten a necesidade irresistible e compulsiva de mostrar os seus xenitais, a pesar da vergoña e a ansiedade que lle provoca. Un terzo das persoas arrestadas por delitos sexuais son exhibicionistas e arredor do 20% son arrestados máis dunha vez.

As terapias psicolóxicas ensaiadas para o tratamento dos suxeitos exhibicionistas van dende a psicodinámica até a condutual. Os resultados obtidos son desiguais e impredicibles.

## Notas 
## Véxase tamén 
### Outros artigos 
* Parafilia
* Sexualidade
No Wave Cinema

O **No Wave Cinema** ou **New Cinema** foi unha eclosión de cinema *underground* producida no barrio neoiorquino de Lower East Side entre os anos 1976 e 1985 e que foi protagonizado polo colectivo Colab (Collaborative Projects). O movemento inspirábase no Punk e na No Wave fixándose sobre todo nas texturas e nos ambientes cinematográficos.

A pesar da súa brevidade, este movemento tivo unha significante influencia nos filmes *underground* posteriores, en concreto no Cinema of Transgression (Beth B, Richard Kern, Nick Zedd, Tessa Hughes Freeland entre outros) e na nova xeración de cineastas independentes de Nova York (Jim Jarmusch, Tom DiCillo, Steve Buscemi e Vincent Gallo), así como no movemento Remodernist film.

Entre os cineastas que conformaban este grupo destacan: Amos Poe, Eric Mitchell, Beth B e Scott B, Vivienne Dick, John Lurie, Becky Johnston e James Nares.

## Véxase tamén 
### Outros artigos 
*Cinema experimental
*Cinema underground
*Remodernist film
Cinema remodernista

O **Remodernist film** ou **cinema remodernista** é un tipo de cinema desenvolvido nos Estados Unidos e no Reino Unido a finais da década de 1990 e comezos do século XXI e que estaba directamente relacioando co Stuckismo, movemento artístico británico e o seu manifesto Remodernismo.

## Historia 
O remodernismo reivindicaba unha volta aos significados emocionais e espirituais na arte, así como ás estruturas narrativas e á subxectividade. Trasladando isto ao cinema supuña volver de novo unha ollada á Nouvelle Vague, o No Wave Cinema e o cinema punk; mais tamén outros autores que non poden ser clasificados en ningún dos grupos anteriores como Andrei Tarkovskii, Yasujiro Ozu, Robert Bresson, F. W. Murnau, Wong Kar-wai, Jean Vigo, Jean Epstein ou Nicholas Ray.

Entre as primeiras mostras desta corrente están *Youngblood* (1995) de Harris Smith, *Shooting at the Moon* (1998-2003) de Jesse Richards e Nicholas Watson e *Medway Bus Ride* (1999) de Wolf Howard.

## Manifesto 
O 27 de agosto de 2008 Jesse Richards publicou o Remodernist Film Manifesto con 15 puntos reivindicando, entre outras cousas, "unha nova espiritualidade no cinema" e a utilización da intuición na rodaxe, e definindo os filmes remodernistas coma "unha maneira de rodar espida, mínima, lírica e de tipo punk".

Máis adiante dicíase:

Tamén hai algunha declaración polémica no manifesto criticando a Stanley Kubrick, o cinema feito con cámaras dixitais e a Dogma 95.

## Notas 
## Véxase tamén 
### Outros artigos 
* Jesse Richards
* Wolf Howard
* Nicholas Watson
* Amos Poe
* Stuckismo
* Remodernismo
* No Wave Cinema
* Cinema underground

### Ligacións externas 
* Remodernist Film Seeks Outside Help  
* Official Blog for Remodernist Film/Jesse Richards  
* Interview with Remodernist filmmaker and photographer Jesse Richards on MYARTSPACE.com
Vinganza

A **vinganza** consiste primordialmente na reprimenda contra unha persoa ou grupo en resposta a unha mala acción percibida. Aínda que moitos aspectos da vinganza se asemellan ao concepto de xustiza, a vinganza en xeral persegue un obxectivo máis inxurioso que reparador. O desexo de vinganza consiste en forzar a quen fixese algo malo en sufrir a mesma dor que el inflixiu, ou asegurarse de que esta persoa ou grupo non volverá cometer os devanditos danos outra vez. A vinganza é un acto que, na meirande parte dos casos, causa pracer a quen a efectúa, debido ao sentimento de rancor que ocasiona o antecedente factor.miniatura|Prud'hon, *A Xustiza e a Vinganza divinas perseguindo o Crime*, 1808.|centro

## Notas 
## Véxase tamén
### Ligazóns externas
Crueldade

A **crueldade** defínese como a resposta emocional de indiferenza ou obtención de pracer no sufrimento e dor doutros ou a acción que innecesariamente causa tal sufrimento ou dor. É considerada como un signo de disturbio psicolóxico pola *American Psychiatric Association*.

Por outra banda, en 1987 agregouse a crueldade cara aos animais á lista de criterios diagnósticos para desordes de conduta. A propensión á crueldade asóciase coa patoloxía sadomasoquista.[miniatura|Tortura da [Inquisición española a un homosexual. Gravado do século XVIII.|centro]]
Hay alguien ahí

:*Este artigo trata sobre a serie de televisión, para o artigo sobre o disco de Los Suaves véxase *¿Hay alguien ahí?*.*

***Hay alguien ahí*** (en galego, ***Hai alguén aí***) é unha serie española de terror e misterio producida por Plural Entertainment para a canle de televisión Cuatro.

A serie estreouse o 16 de marzo de 2009 e emítese os luns ás 22:15. A primeira tempada finalizou o 8 de xuño de 2009 coa emisión do episodio 13. A serie rematou coa súa segunda temapada, estreada o 19 de xaneiro de 2010.

## Argumento 
A serie esta ambientada nunha tenebrosa casa á que se muda a vivir unha familia que axiña se verá afectada polos inexplicables fenómenos paranormais que ocorren nela.

## Elenco 
### Personaxes principais 
* Sonia Castelo como *Clara Simón*
* Eduard Farelo como *Diego Pardo*
* Guillermo Barrientos como *Íñigo Pardo*
* María Cotiello como *Irene Pardo*
* Mónica Rodríguez como *Ana Pardo*

### Personaxes secundarios 
* Agnes Kiraly como *Nikolleta*
* Esmeralda Moya como *Amanda Ríos*
* William Miller como *Jorge Selvas*
* Marina Salas como *Silvia*
* Montse Mostaza como *Rebeca*
* Laura Aparicio como *Ruth Berlín*
* Velilla Valbuena como *Marta Simón*
* Chisco Amado como *Luis Latiegui*
* Barbara de Lema como *Nieves Bruc*
* Juanma Falcón como *Javi*
* Jan Cornet como *Fausto Ladera*

## Episodios 
## Véxase tamén 
### Ligazóns externas 
* Nota de prensa da produtora
La Seyne-sur-Mer

**La Seyne-sur-Mer** (en francés e oficialmente; en  ou *La Sèina*) é unha cidade e concello no sueste de Francia, no departamento de Var, e é un suburbio industrial de Toulon, ó suroeste do porto. A cidade ten unha poboación de pouco máis de 60.000 habitantes.

A maior industria da cidade é a construción naval, a cal dá emprego a 3.000 traballadores.

## Véxase tamén
### Ligazóns externas
* Páxina oficial 
*Oficina de Turismo
Zoofilia

miniatura|dereita|Prácticas sexuais zoofílicas
A **zoofilia** (do grego *zoon*, "animal", e *philia*, "afinidade") ou **bestialismo** é unha parafilia que consiste na atracción sexual dun humano cara a un animal irracional. As persoas que senten esta afinidade ou atracción sexual son coñecidas como zoófilos. **Bestialidade** refírese á actividade sexual entre especies entre humanos e animais non humanos. Debido á falta de investigación sobre o tema, é difícil concluír como é a prevalencia da bestialidade. Pola súa banda, un estudo estimouse que a zoofilia prevalece no 2% da poboación en 2021.
## Historia 
[thumb|upright=1.35|Un [kylix que representa a Sileno mantendo relacións sexuais cun cervatillo, datado despois do 500 a.C.]]
thumb|Lámpada de aceite romana que data dos séculos I-III d.C. que representa un acto zoofílico
A perspectiva histórica sobre a zoofilia e a bestialidade varía moito, desde a era prehistórica, onde aparecen representacións da bestialidade na arte rupestre europea, ata a Idade Media, onde a bestialidade castigábase coa execución. En moitas partes do mundo, a bestialidade é ilegal segundo as leis de maltrato animal ou as leis que tratan a sodomía ou crimes contra a natureza.

## Características 
Dende unha perspectiva psicanalítica, o animal debe ser considerado un *"obxecto de transición"* para superar o complexo de Edipo.

Na preadolescencia poden darse xogos masturbatorios e ata o coito con animais, sobre todo en rapaces que viven en zonas rurais. Estas experiencias adoitan ser transitorias, pois o número de adultos que as manteñen é moi reducido. Nestes casos non se pode falar de individuos zoófilos.

A zoofilia semella aparecer en situacións de carestía sexual, en ocasións entre oligofrénicos. Frecuentemente os actos zoofílicos van asociados ao consumo de alcohol e non poucas veces acompañados dun comportamento sádico. A zoofilia non é legalmente punible en Europa, salvo cando implica un sufrimento para o animal.

## Notas 
### Referencias 
## Véxase tamén 
### Outros artigos 
* Parafilia
* Sexualidade

### Ligazóns externas 
* Museum of bestial art
Espiño

O termo **Espiño** refírese a distintas especies botánicas arbustivas con espiñas:

***Espiño** (*Crataegus monogyna*) arbusto espiñoso bravo, espiñeiro, estripeiro, estripo;
***Espiño** (*Prunus spinosa*) arbusto que dá ameixas pequenas e comestíbeis, abruñeiro, espiñeiro;
***Espiño de fogo** (*Pyracantha coccinea*) arbusto ornamental que dá unhas bagas miúdas e arroibadas;
***Espiño cerval** (*Hippophae*), espiños que dan unhas bagas miúdas comestíbeis:
****Espiño marítimo** (*Hippophae rhamnoides*), especie de espiñeiro cerval;
***Porco espiño**, nome común que se aplica de forma xenérica a varias especies de mamíferos roedores da suborde dos histricomorfos.

Como topónimo, pode referirse a:

;En Galiza
***Espiño**, parroquia do concello da Veiga;
****Espiño**, lugar de dita parroquia;
***Espiñoso**, parroquia do concello de Cartelle;
***Espiño**, lugar da parroquia de Santa Cecilia de Trasancos, no concello de Ferrol;
***Espiño**, lugar da parroquia de Videferre, no concello de Oímbra;
***Espiño**, lugar da parroquia de Castro de Rei de Lemos, no concello de Paradela;
***O Espiño**, lugar da parroquia de Aldixe, no concello de Abadín;
***O Espiño**, lugar da parroquia de Sísamo, no concello de Carballo;
***O Espiño**, lugar da parroquia da Barqueira, no concello de Cerdido;
***O Espiño**, lugar da parroquia de Silvela, no concello de Friol;
***O Espiño**, lugar da parroquia de Espiñeira, no concello do Irixo;
***O Espiño**, lugar da parroquia de Filgueira, no concello de Lalín;
***O Espiño**, lugar da parroquia de Lebozán, no concello de Lalín;
***O Espiño**, lugar da parroquia de Pereira, no concello de Ordes;
***O Espiño**, lugar da parroquia do Mosteiro, no concello de Ortigueira;
***O Espiño**, lugar da parroquia de Ponte, no concello de Silleda;
***O Espiño**, lugar da parroquia do Vicedo, no concello do Vicedo;
***O Espiño**, lugar da parroquia de Belesar, no concello de Vilalba;
***O Espiño**, lugar da parroquia de Gondaísque, no concello de Vilalba;
***O Espiño**, lugar da parroquia de Santo André de Boimente, no concello de Viveiro;
***O Espiño do Cal**, lugar da parroquia de Corvite, no concello de Abadín.
***O Cal do Espiño**, lugar da parroquia do Alto de Xestoso, no concello de Monfero;
***Chan de Espiño**, lugar da parroquia de Moreira, no concello de Ponteareas;
***A Fonte do Espiño**, lugar da parroquia de Liáns, no concello de Oleiros;
***A Fonte Espiño**, lugar da parroquia de Muíño, no concello de Zas;
***O Rego do Espiño**, lugar da parroquia de Piúgos, no concello de Lugo;
***A Venda do Espiño**, lugar da parroquia da Gudiña, no concello da Gudiña;
***Fonte Espiñosa**, lugar da parroquia de San Pedro de Muro, no concello de Porto do Son.

;Castro de Galiza
***A Roda de Espiño**, castro da parroquia de Grixalba, no concello de Sobrado.

;Pazo de Galiza
***Pazo do Espiño**, construción en Santiago de Compostela.

## Véxase tamén
### Outros artigos
Farnadeiros

Como topónimo **Farnadeiros** pode referirse a:

;En Galiza
***Farnadeiros**, parroquia do concello do Corgo;
****Farnadeiros**, lugar de dita parroquia;
***Santo Estevo de Farnadeiros**, parroquia do concello do Corgo;
***Farnadeiros**, parroquia do concello de Muíños;
****Farnadeiros**, lugar de dita parroquia.

## Véxase tamén
### Outros artigos
***Arciprestado do Páramo-Farnadeiros**, arciprestado da diocese de Lugo, formado en 2006 logo da fusión dos antigos arciprestados de Farnadeiros e O Páramo, que desapareceu logo da reestruturación levada a cabo en 2010.
Sufrimento

miniatura|dereita|*O martirio de San Felipe*, de José de Ribera
O **sufrimento** é a emoción motivada por calquera condición que someta ao noso sistema nervioso ao desgaste. O sufrimento, como calquera outra sensación, pode ser consciente ou inconsciente. Cando se manifesta de forma consciente faino en forma de dor e/ou infelicidade, cando é inconsciente tradúcese en esgotamento e/ou cansazo.

## Notas
Sensación

A **sensación** e **percepción** en psicoloxía é a póla da ciencia que trata o estudo de acontecementos bioquímicos e neurolóxicos implicados en estímulos externos e internos atopados polas celas de receptores dun órgano sensorial. En psicoloxía, sensación é o primeiro escenario nos acontecementos bioquímicos e neurolóxicos que empeza co afectar dun estímulo sobre as celas de receptores dun órgano sensorial, que entón conduce a percepción, o estado mental. Noutras palabras, as sensacións son os primeiros escenarios no funcionamento de sentidos.
Costume

Un **costume** ou **hábito** é unha práctica social arraigada. Xeralmente distínguese entre costumes que son as que contan con aprobación social, e os malos costumes, que son relativamente comúns, pero non contan con aprobación social, e ás veces leis foron promulgadas para tratar de modificar a conduta.

## Notas
Fernando Díaz-Castroverde

**Fernando Díaz-Castroverde Gómez**, nado en Lugo o 8 de maio de 1967, é catedrático de Lingua galega e Literatura e escritor en lingua galega.

## Traxectoria 
O seu traballo céntrase na poesía, na narrativa e na crítica literaria. Colabora en revistas pedagóxicas, literarias, libros colectivos e didácticos. Publicou diferentes artigos ensaísticos e traballos poéticos, como "*Escuela de chapapote*" en *Cuadernos de Pedagogía* (2003) , *"U-la Atlántida? Céltica: Caderno de estudos galaico-portugueses"* en *A Trabe de Ouro* (2006), *Caderno da emoción e a palabra. Lois Pereiro* (2011), *Caderno Manuel María* (2016), *Caderno didáctico de Carlos Casares* (2017), *Lingua e Literatura 4º ESO* (2006. Consorcio Editorial Galego), *Lingua e Literatura 3º ESO* (2007. Consorcio Editorial Galego) ou *Lingua e Literatura 4º ESO* (2008. Consorcio Editorial Galego) e escribiu nas publicacións *A Gaveta* e *A Xanela*. Imparte tamén talleres de escritura creativa, Literalúdica, participa en congresos ( *Encontros Pedagóxicos de Compostela*, 2009; *X Xornadas de Expresión Oral*, 2009, *Mecánica para interpretación e produción do texto literario*, XIX Xornadas de Lingua e Literatura, 2009) e faladoiros (*Manuel Oliveira Guerra e a revista Céltica*, 2008) sobre literatura galega organizados pola Universidade da Coruña, a Asociación Socio-Pedagóxica Galega ou a Asociación cultural Eira Vella e participa tamén en diferentes recitais poéticos, como *Poesía polos penedos de Pasarela* (2021).

## Obras 
### Poesía 
* *Camiño de píntegas*. 1998, Espiral Maior.

### Narrativa 
* *Microbios e outros paquidermos*. 2011, Galaxia.

### Obras colectivas 
* *Concurso Nacional de Poesía O Facho (1978-1989)*. 1990, Ediciós do Castro.
* *Constelación de voces. 25 anos de poesía Premio de Carral*. 2022, Espiral Maior.

## Recoñecementos
*1989: Premio de poesía Concello de Culleredo por *Na morte das mareas*
*1989: Mención honorífica no XIII Concurso Nacional de Poesía O Facho por *Para cando morran as mareas*
*1990: Premio de poesía Meigas e Trasgos por *As tecedeiras da choiva*
*1990: Premio de poesía no XV certame literario Xoán de Sanclemente por *Rimas íntimas á lúa*
*1997: Premio de poesía Concello de Carral por *Camiño de píntegas*
*2003: Premio de poesía Meigas e Trasgos por *Delirio do xoguete*
*2004: 3º premio no Certame Internacional de Poesía en Lingua Galega Rosalía de Castro por *Comisura*
*2012: Premio Narrativa Breve Repsol por *Microbios e outros paquidermos*

## Notas
Úmero

miniatura|150px|Cara posterior do úmero esquerdo.
O **úmero** (do latín *umĕru*) é un óso pertencente ao membro superior.

## Estrutura 
### Epífise superior 
Na epífise superior achamos varias estruturas óseas:
* **Cabeza umeral**: ten unha forma esférica e serve para artellarse coa escápula, constiuíndo a articulación externa do ombreiro.
* **Pescozo umeral anatómico**: nel insírese a cápsula da articulación glenoumeral.
* **Troquíter**: é unha zona de inserción externa, con tres facetas: superior, media e inferior, nas que se insiren respectivamente os músculo supraespiñal, músculo infraespiñal e redondo menor.
* **Troquino**: é unha estrutura interna na que se insire o músculo preescapular.
* **Canle bicipital**: queda entre o troquíter e troquino. Consta dunha zona afundida e dous beizos, un a cada lado. Pola zona afundida discorre o tendón curto do músculo bíceps braquial. No beizo interno insírese o tendón do músculo pectoral maior e no beizo externo o tendón do redondo maior.

### Diáfise 
Presenta unha cara interna, unha externa e unha posterior.
* **Cara interna**: na zona superior insírese o músculo coracobraquial. Na zona inferior, o braquial anterior.
* **Cara externa**: na zona superior insírese o músculo deltoide formando un uve (uve deltoideo). Na zona inferior insírese o braquial anterior.
* **Cara posterior**: atópase atravesado pola canle radial, pola que discorre o nervio radial común, arteria umeral fonda e dúas veas satélite. A canle separa dúas superficies, nas que se insiren dúas das tres porcións do tríceps.
* **Bordo anterior**: é o bordo máis afiado dos tres. Nel áchanse febras de inserción do braquial anterior.
* **Bordo externo**: insírese o tabique osteofibrótico externo e, na parte máis caudal, os músculos supinador longo e primeiro radial externo.
* **Bordo interno**: insírese o tabique osteofibrótico interno.

### Epífise inferior 
Presenta varias estruturas, unhas articulares e outras non articulares. De dentro a fóra son:
#### Epicóndilo lateral ou epicóndilo 
É un lugar de inserción de varios músculos:
* Músculo segundo radial externo.
* Músculo supinador curto.
* Músculo extensor dos dedos.
* Músculo extensor do dedo maimiño.
* Músculo cubital posterior.
* Músculo ancóneo.
#### Cóndilo 
Artéllase coa epífise superior radial.
#### Canle condilotroclear 
Por el desprázase o rebordo da cavidade glegnoidea do radio.
#### Tróclea 
Artéllase coa epífise superior do cúbito.
#### Epicóndilo medial ou epitróclea 
Ao igual có epicóndilo, é un lugar de inserción muscular. Nel atoparemos as insercións craniais de:
* Músculo pronador redondo.
* Músculo palmar longo.
* Músculo palmar curto.
* Músculo cubital anterior.
* Músculo flexor común superficial dos dedos da man.
* Músculo flexor común fondo dos dedos da man.

Pola parte posterior áchase a fosa olecraniana, mentres que pola parte anterior áchanse a fosa radial e a fosa coronoide.

## Articulacións 
* Craniais: articulación glenoumeral.
* Caudais: cóbado.

miniatura|150px|esquerda|Cara anterior do úmero esquerdo.

## Notas
Resident Evil 2

***Resident Evil 2*** é un videoxogo pertencente á serie *Resident Evil*, producida por Capcom. Orixinalmente foi lanzado en 1998 para PlayStation. Uns meses despois do lanzamento, púxose á venda unha segunda versión, compatible coa vibración do mando Dual Shock. Un ano despois lanzouse en PC e game.com. No ano 2000 saíron as versións de Nintendo 64 e Dreamcast. Posteriormente, en 2003 foi lanzado para GameCube, en 2008 na PlayStation Store nipoa e cara a finais de 2009 será publicado para Wii, baixo o título Resident Evil: The Darkside Chronicles. Non obstante, esta última versión ten un renovado aspecto técnico, un estilo de xogo distinto e narra máis feitos co xogo orixinal.
## Historia 
A historia comeza en xullo de 1998, cando Leon S. Kennedy e Claire Redfield chegan a Raccoon City, sen saber que a cidade está infestada de zombies e outras armas biolóxicas. Leon é un policía asignado a esta cidade. Claire busca ó seu irmán, Chris (que estivera implicado nos sucesos que narra o primeiro Resident Evil). Nada máis chegar, sepáranse por mor dun accidente dun trailer. Xa nas rúas, son atacados por zombies e refúxianse na comisaría de policía. Descobren que Chris marchou da cidade e deciden fuxir eles tamén. Mentres buscan unha ruta de saída achan un laboratorio de Umbrella e a verdade sobre a orixe do incidente. Coñecen ademais a Annette Birkin, doutora de Umbrella, implicada nas investigacións co virus T e G. Tras eliminar decenas de inimigos, foxen nun helicóptero.

## Mecánica de xogo 
Trátase dun xogo en terceira persoa, con cámaras fixas e ambiente angustiante. Antes de comezar a partida escollemos personaxe: Claire ou Leon. Se rematamos unha partida con cada un no rango A, poderemos xogar unha misión especial con Hunk, un mercenario que traballa para Umbrella.

## Versión da game.com 
Todas as versións de Resident Evil 2 tiñan un bo nivel agás esta, debido ás especificacións técnicas desta consola. Ademais do apartado técnico pobre, a duración era moito máis curta cas outras versións.

## Crítica 
No seu momento recibiu boas notas por parte da prensa especializada, acadando un 89 en Metacritic para PlayStation e Nintendo 64. A versión de Dreamcast acadou un 77, mentres que a de GameCube só obtivo un 59 .

## Vendas 
A versión de PlayStation vendeu 5.82 millóns de copias en todo o mundo.

## Notas
Galería de imaxes de moluscos de Galicia

Os moluscos son animais invertebrados de corpo brando, espido ou protexido por unha cuncha; coma o caracol, a ostra ou a lesma.

## Ameixa

Ficheiro:Ameixa babosa.jpg|Ameixa babosa
Ficheiro:Ameixa fina 2.jpg|Ameixa fina
Ficheiro:Ameixa rubia 1-3.JPG|Ameixa rubia
Ficheiro:Ameixa xaponesa.jpg|Ameixa xaponesa

## Outros

Ficheiro:Patella lusitanica-Mytilus edulis-Monodonta lineata-Balanus balanoides.jpg|*Patella lusitanica, Mytilus edulis, Monodonta lineata, Balanus balanoides*
Ficheiro:Seepocken&Miesmuscheln Galicien2005.jpg|*Mytilus edulis e Balanus balanoides*
Ficheiro:Napfschnecke3.jpg|*Patella vulgata*, Lapa
Ficheiro:Napfschnecken Galizien2005.jpg|*Patella vulgata*
Ficheiro:Polbo pulpo galicia.jpg|Polbo
Ficheiro:Navallas 01-02.jpg|Navallas
Ficheiro:Navalla.JPG|Navalla
Ficheiro:Choco.JPG|Choco
Ficheiro:Lura.JPG|Lura
Ficheiro:Lura calamar.jpg|Lura

## Cunchas de Galicia
:*Vexa o artigo principal en Galería de imaxes de cunchas de Galicia*

Ficheiro:Cuncha lutraria lutraria 1eue.jpg|*Lutraria lutraria*
Ficheiro:Cuncha GFDL Galicia1.jpg
Ficheiro:Cuncha GFDL Galicia2.jpg
Ficheiro:Cuncha GFDL Galicia3.jpg|Zamburiña
Ficheiro:Cuncha GFDL Galicia4.jpg
Ficheiro:Cuncha GFDL Galicia5.jpg
Ficheiro:Cuncha GFDL Galicia6.jpg
Ficheiro:Cuncha GFDL Galicia7.jpg|Cuncha de ostra
Ficheiro:Cuncha GFDL Galicia8.jpg
Ficheiro:Cuncha033eue.jpg
Ficheiro:Cuncha037eue.jpg
Karabash

**Karabash** (ruso Карабаш) é unha cidade da  oblast de Cheliabinsk en Rusia con preto de 16.000 habitantes. Está a 90&nbsp;km ao noroeste de Cheliabinsk. Fundouse en 1822 como un asentamento para os traballadores das minas de ouro. Recibiu o status de cidade en 1833.

miniatura|esquerda|Planta de fabricación de cobre en Karabash
Sadomasoquismo

**Sadomasoquismo** é un acrónimo dos termos **sadismo** e **masoquismo**.

O **sadismo** é a obtención de pracer ao realizar actos de crueldade ou dominio. Este desfrute pode ser de natureza sexual e consensuada, en cuxo caso se considera unha das parafilias que se engloban baixo o acrónimo *BDSM*. No caso contrario, pode ser indicativo de trastorno mental ou o resultado de emocións humanas coma a xenreira, a vinganza e mesmo certas concepcións da xustiza. Estamos, pois, ante unha polisemia con matices de significado netamente diferenciados.

O termo sadismo deriva do Marqués de Sade, escritor e filósofo francés autor de numerosas obras onde o sadismo sexual ocupa un papel de grande importancia.

O seu antónimo e complemento potencial é o **masoquismo**. O masoquismo é a obtención de pracer ao ser vítima de actos de crueldade ou dominio. Este desfrute tamén pode ser sexual ou non sexual. A característica fundamental do masoquismo que o distingue doutros tipos de submisión é a algolagnia, isto é, a satisfacción obtida sufrindo dor física en distintos graos.[miniatura|Demostración de azotamento na Folsom Street Fair, [San Francisco, en 2004.|centro]]
## Notas
Atracción sexual

miniatura|dereita|Bardot, famosa polo seu *sex appeal*.
A **atracción sexual** é a inclinación a escoller a alguén como parella sexual. Isto acontece entre membros da mesma especie, non necesariamente do mesmo sexo, e tampouco non coa finalidade única de reprodución. Porén, este tipo de atracción é un factor fundamental de cara á perpetuación da especie.

Os aspectos da atracción sexual tiveron diferente grao de influencia no comportamento humano segundo as épocas, as culturas e as rexións. Con todo, pódense definir factores de influencia máis localmente entre subculturas, a través de campos sexuais, ou sinxelamente polas preferencias do individuo. Estas preferencias suceden como resultado dunha variedade complexa de factores xenéticos, psicolóxicos e culturais.
Prefectura de Yamagata

A **prefectura de Yamagata** (山形県, やまがたけん, *Yamagata-ken*) é unha prefectura do Xapón, situada na rexión de Tōhoku, ao norte da illa de Honshu. A súa capital é Yamagata-shi.

A prefectura cobre 9.323,46&nbsp;km² de superficie e habítana 1.186.225 persoas. A prefectura de Yamagata fai fronteira coas prefecturas de Niigata, Fukushima, Miyagi e Akita.

## Xeografía 
Na prefectura hai 35 concellos.
dereita|300px|miniatura
### Cidades 
* Higaxine-shi (東根市, ひがしねし)
* Kaminoiama-shi (上山市, かみのやまし)
* Muraiama-shi (村山市, むらやまし)
* Nagai-shi (長井市, ながいし)
* Nan'iou-shi (南陽市, なんようし)
* Obanazawa-shi (尾花沢市, おばなざわし)
* Sagae-shi (寒河江市, さがえし)
* Sakata-shi (酒田市, さかたし)
* Xinllou-shi (新庄市, しんじょうし)
* Tendou-shi (天童市, てんどうし)
* Tsuruoka-shi (鶴岡市, つるおかし)
* Iamagata-shi (山形市, やまがたし: capital)
* Ionezawa-shi (米沢市, よねざわし)

### Distritos 
* Akumi-gun (飽海郡, あくみぐん)
** Iuza-machi (遊佐町, ゆざまち)
* Higasxi-muraiama-gun (東村山郡, ひがしむらやまぐん)
** Nakaiama-machi (中山町, なかやままち)
** Iamanobe-machi (山辺町, やまのべまち)
* Higaxi-oquitama-gun (東置賜郡, ひがしおきたまぐん)
** Kawanixi-machi (川西町, かわにしまち)
** Takaghata-machi (高畠町, たかはたまち)
* Higaxi-tagawa-gun (東田川郡, ひがしたがわぐん)
** Mikawa-machi (三川町, みかわまち)
** Xounai-machi (庄内町, しょうないまち)
* Quita-muraiama-gun (北村山郡, きたむらやまぐん)
** Ooixida-machi (大石田町, おおいしだまち)
* Mogami-gun (最上郡, もがみぐん)
** Funagata-machi (舟形町, ふながたまち)
** Kaneiama-machi (金山町, かねやままち)
** Mamurogawa-machi (真室川町, まむろがわまち)
** Mogami-machi (最上町, もがみまち)
** Ookura-mura (大蔵村, おおくらむら)
** Saquegawa-mura (鮭川村, さけがわむら)
** Tozawa (戸沢村, とざわむら)
* Nixi-muraiama-gun (西村山郡, にしむらやまぐん)
** Asaghi-machi (朝日町, あさひまち)
** Kahoku-chou (河北町, かほくちょう)
** Nixikawa-machi (西川町, にしかわまち)
** Ooe-machi (大江町, おおえまち)
* Nixi-oquitama-gun (西置賜郡, にしおきたまぐん)
** Iide-machi (飯豊町, いいでまち)
** Oguni-machi (小国町, おぐにまち)
** Xirataka-machi (白鷹町, しらたかまち)

## Universidades 
* Universidade de Yamagata (山形大学, やまがただいがく) - Universidade estatal

## Cultura 
* Nō de Kurokawa (黒川能)

## Turismo e lugar de interese 
* Santuario de Tres montes de Dewa (出羽三山神社, en Tsuruoka, Shōnai e Nishikawa) - Gassan-jinja (月山神社), Ideha-jinja (出羽神社) e Yudonosan-jinja (湯殿山神社)
* Iwanesawa Sanzan jinja (岩根沢三山神社)
* Risshakuji (立石寺, en Yamagata)

## Galería de imaxes 

Ficheiro:Hagurosan Gojunto 2006-B.jpg|Pagode no monte Haguro
Ficheiro:Hagurosan Path to the summit 2006.jpg|Camiño no Monte Haguro
Ficheiro:Hagurosan Syoro 2006.jpg|Campaña no Monte Haguro
Ficheiro:Hagurosan Gohaiden kohai 2006.jpg|Gassan-jinja
Ficheiro:Iwanesawa Jinja 2006.jpg|Iwanesawa Sanzan jinja 
Ficheiro:Risshakuji Nokyodo on winter.jpg|Risshakuji
Ficheiro:Kurokawa Noh Festival4 2007-02-01.jpg|Festa de teatro Nō de Kurokawa

## Véxase tamén 
### Outros artigos 
* Prefecturas do Xapón
### Ligazóns externas 
* Sitio oficial da prefectura de Yamagata 
* Sitio oficial da prefectura de Yamagata
UA

As siglas **UA** poden referirse a:

*a organización Unión Africana;
*a unidade de medida unidade astronómica;
*o partido político Unidad Alavesa;
*a Universidade de Alacant;
*o deus polinesio da choiva Ua;
*O código ISO 3166 de Ucraína.
Vevey

**Vevey** (pronunciado en francés ​/vəvɛ/) é unha cidade e comuna de Suíza do cantón de Vaud, capital do distrito de Riviera-Pays-d'Enhaut, situado na ribeira superior do lago Lemán. Limita ao norte coas comunas de Corseaux e Corsier-sur-Vevey, ao leste con Saint-Légier-La Chiésaz, e ao sueste coa Tour-de-Peilz, ao sur con Noville, Port-Valais (VS) e Saint-Gingolph (VS), estas tres últimas da outra beira do lago. Na cidade ten a súa sede Nestlé.

A comuna foi parte, ata o 31 de decembro de 2007, do distrito de Vevey, círculo de Vevey.

## Poboación 

Colors=
  id:lightgrey value:gray(0.9)
  id:darkgrey  value:gray(0.8)
  id:AA value:orange
ImageSize = width:960 height:210
PlotArea = height:150 left:100 bottom:50 right:100
AlignBars = justify
DateFormat = x.y
Period = from:0 till:19000
TimeAxis = orientation:vertical
AlignBars = justify
ScaleMajor = gridcolor:darkgrey increment:4000 start:0
ScaleMinor = gridcolor:lightgrey increment:800 start:0
PlotData=
  color:yellowgreen width:40   mark:(line,white) align:center
  bar:1850 from:start till:5201 text:"5.201"
  bar:1860 from:start till:6494 text:"6.494"
  bar:1870 from:start till:7540 text:"7.540"
  bar:1880 from:start till:7475 text:"7.475"
  bar:1888 from:start till:7925 text:"7.925"
  bar:1900 from:start till:11781 text:"11.781"
  bar:1910 from:start till:13664 text:"13.664"
  bar:1920 from:start till:12768 text:"12.768"
  bar:1930 from:start till:13036 text:"13.036"
  bar:1941 from:start till:12598 text:"12.598"
  bar:1950 from:start till:14264 text:"14.264"
  bar:1960 from:start till:16269 text:"16.269"
  bar:1970 from:start till:17957 text:"17.957"
  bar:1980 from:start till:16139 text:"16.139"
  bar:1990 from:start till:15968 text:"15.968"
  bar:2000 from:start till:16202 text:"16.202"
  bar:2011 from:start till:18364 text:"18.364"  color:AA
Pracer

O **pracer** pode ser definido como unha sensación ou sentimento agradábel ou eufórico, que na súa forma natural se manifesta cando se sacia plenamente algunha necesidade do organismo humano: bebida, no caso da sede; comida, no caso da fame; descanso (sono), para a fatiga; diversión (entretemento), para o tedio, e coñecementos (científicos ou non científicos) ou cultura (diferentes tipos de arte) para a curiosidade e a necesidade de crear e desenvolver o espírito. A natureza adoita asociar a sensación de pracer con algún beneficio para a especie 	
e a Filosofía clasifícao entre os tipos posibles de felicidade.

## Tipos de pracer 
Hai moitos tipos de pracer ou satisfacción: 

* O pracer físico, que deriva de gozar condicións saudables relacionadas coa estimulación dos órganos dos sentidos (as relacións sexuais ou a inxestión de pratos suculentos de comida, por exemplo). Hai distintos tipos de pracer físico: o producido polo gusto ou pracer gastronómico; o producido polo tacto (masaxe: pracer sexual) nas súas diversas manifestacións...); o pracer  auditivo (música), o pracer visual (arte...), o deportivo, etcétera. Os gregos aconsellaban un pracer moderado e consideraban un vicio pernicioso calquera pracer  inmoderado. 
* O pracer psíquico deriva do recreo que provoca no ser humano a imaxinación e a fantasía, o recordo do agradable, o humor, a alegría, a comprensión e os sentimentos de equilibrio, paz e serenidade, que  granxean a chamada felicidade. O mero pensamento pode chegar a sentirse ditoso só coa imaxinación do bo que non se posúe nin se goza nese momento. O pracer "psíquico" é definido por Platón no seu *Filebo* como o maior pracer, e abarca tamén todos os praceres mentais causados ao percibir cultura ou arte, ou ao crear.
* O pracer intelectual, que nace ao ampliar os nosos coñecementos e arrincar segredos ao descoñecido para poder descubrir e satisfacer as nosas necesidades espirituais e intelectuais, e facer máis libre e consciente o noso actuar.
* O pracer lúdico, que deriva da práctica de calquera tipo de xogo e atópase na raíz de moitos outros tipos de pracer.
* O pracer emotivo ou emocional, que deriva da empatía ao compartir o amor e o afecto da familia, de establecer e soster amizade cos iguais e sentirse aceptado por outros seres humanos.
* O pracer da contemplación, o ser público inclúe o goce estético por calquera sentido, equilibrando criterios obxectivos e subxectivos. A observación do insólito e/ou descoñecido é tamén unha fonte de pracer: espectáculos, esculturas, edificios, pasear, viaxar, ler, etc.

## Notas
Erotismo

**Erotismo** é unha palabra formada a partir do grego ἔρως, *érōs * con que se designaba ao amor apaixonado unido co desexo. Tal sentimento foi personificado nunha deidade: Eros (a ter en conta que en grego moderno a palabra *erotas* alude ao amor romántico).

O termo «erotismo» connota e denota a todo o relacionado coa sexualidade e non limitándose ao acto sexual per se. Deste modo o erotismo pode observarse en combinación coa libido, termo máis usado pola psicanálise de tipo freudiano. O erotismo trata de todo aquilo que emana da nosa zona libídica e está relacionado co sexo e co amor erótico.miniatura|Fotografía erótica do século XIX.|centro
## Notas 
## Véxase tamén 
### Outros artigos 
* Spintria
* Historia das representacións eróticas
Libido

O termo **libido** é sinónimo de *desexo sexual*. Así mesmo é un concepto descrito por Sigmund Freud. Refírese á enerxía vital xeral da persoa. A mente é un sistema que se autorregula grazas á loita entre tendencias ou instancias opostas: trátase de forzas ou pulsións (enerxía psíquica profunda que orienta o comportamento cara a un fin e se descarga ao conseguilo).
A esta dialéctica interna da psique chámaselle libido.
Ōita

**Ōita** (大分市, おおいたし, *Ōita-shi*) ou **Ooita** é un concello e cidade da prefectura de Ōita no Xapón, capital da súa prefectura. Está situado na parte leste da rexión de Kyūshū, na illa de Kyūshū. Ten 501,28&nbsp;km² de superficie, unha poboación de 469.504 habitantes (2009) e unha densidade de poboación de 937 hab./km².

O concello de Ōita limita cos concellos de Beppu, Yufu, Taketa, Bungoōno e Usuki.

## Universidades 
* Universidade de Ōita (大分大学) - Universidade estatal.

## Cidades irmandadas 
*  Aveiro, Portugal.
*  Austin, Texas, EUA.

## Personaxes de sona 
* Tomiichi Murayama (村山 富市, むらやま とみいち, 1924 - ) - Político, último líder do Partido socialista do Xapón, 1º líder do Partido Socialdemócrata do Xapón, e 81º primeiro ministro do Xapón.
* Arata Isozaki (磯崎 新, いそざき あらた, 1931 - 2022) - Arquitecto.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Ōita .
Excitación

[miniatura|dereita|[Erección do pene]]
A **excitación** é a primeira parte dunha resposta sexual.

Iníciase coa estimulación que pode ser física, psicolóxica ou unha combinación de ambas as dúas a través do olfacto, a vista, o tacto, o pensamento ou as emocións. En termos fisiolóxicos, relaciónase co fenómeno vasoconxestivo: fluxo de sangue en certas rexións do corpo, particularmente nos órganos pelvianos. As súas manifestacións fundamentais, que poden non ser instantáneas nin permanentes, son a erección do pene e a lubricación vaxinal. Así mesmo, ambos os dous sexos experimentan un aumento do ritmo cardíaco.

## Notas
Voyeurismo

miniatura|200px|Unha muller observa unha escena sexual entre homes.

O **voyeurismo** ou **escopofilia ** é unha parafilia consistente na consecución da excitación sexual por medio da contemplación secreta de persoas núas ou que realizan algún tipo de actividade sexual.

## Características 
[miniatura|200px|esquerda|Mercurio e Herse, gravado de [Gian Giacomo Caraglio.]]

A actividade do voyeurista non implica ningunha actividade sexual posterior, malia que non a nega. As prácticas voyeuristas poden variar, pero a súa característica principal é a de que o voyeurista non interactúa directamente co suxeito observado, quen permanece case sempre alleo. A masturbación acompaña, a miúdo, ao acto voyeurista. O risco de ser descubertos e a natureza socialmente reprobable do acto actúan decote coma potenciador da excitación.

O voyeurista adoita observar a situación dende lonxe, ben ollando por un fecho, por unha abertura, ou valéndose de medios técnicos coma un espello, unha cámara etc. Nalgúns casos o voyeurista dará a coñecer a súa presenza, invitando á vítima a manter con el algún tipo de actividade sexual. Mesmo se teñen dado casos nos que o voyeurista tentou forzar á vítima, pero son escasos e excepcionais.

O voyeurismo comeza na infancia e dáse durante un período prolongado. A metade das persoas arrestadas por voyeurismo reinciden. Cando os actos de voyeurismo están relacionados cunha situación de estrés, o impulso para cometelos diminúe cando o estrés remite. Normalmente os voyeuristas presentan síntomas de trastornos mentais serios e manteñen relacións heterosexuais insatisfactorias.

Na explicación de Freud, o voyeurismo é unha pulsión parcial non integrada e, polo tanto, non gobernada pola primacía da xenitalidade. Por este motivo durante o acto sexual os elementos voyeuristas teñen primacía sobre os propiamente xenitais. O voyeurismo, se se sublima, pode traducirse en curiosidade intelectual.

Segundo Kinsey, a meirande parte dos voyeuristas son homes: un 72% fronte a un 58% de mulleres consideran excitante a observación dun corpo espido. Cando se trata de fotografías de corpos nus a proporción baixa a un 52% dos homes e 12% das mulleres. Outras investigacións revelaron que o 83% dos homes e o 16% das mulleres senten desexos de observar persoas espidas o tendo sexo, e deles un 65% dos homes e un 20% das mulleres xa o fixo algunha vez.

## Notas 
## Véxase tamén 
### Outros artigos 
* Parafilia
* Sexualidade
Yamaguchi

[dereita|250px|miniatura|[Pagode de Rurikō-ji.]]
**Yamaguchi** (山口市, やまぐちし, *Yamaguchi-shi*) é un concello e cidade da prefectura de Yamaguchi no Xapón, e capital da súa prefectura. Está situado na rexión de Chūgoku, extremo oeste da illa de Honshū. Ten 1.023,31&nbsp;km² de superficie, unha poboación de 198.971 habitantes (2010) e unha densidade de poboación de 194 h/km².

Yamaguchi limita cos concellos de Ube, Mine, Hagi, Shūnan e Hōfu.

## Turismo 
* Templo budista de Rurikō-ji (瑠璃光寺).
* Igrexa Memorial de San Francisco Xabier (サビエル記念聖堂).

## Universidades 
* Universidade de Yamaguchi (山口大学) 
* Universidade de Prefectura de Yamaguchi (山口県立大学)

## Cidades irmandadas 
*  Pamplona, España
*  Jinan, China
*  Gongju, Corea do Sur
*  Zouping, China

## Personaxes de sona 
* Masujirō Ōmura (大村 益次郎, おおむら ますじろう, 1824 - 1869) - Foi médico, samurai, estudoso do técnico moderno occidental e táctico militar occidental, fundador de éxercito de terra do Xapón.
* Masatake Terauchi (寺内 正毅, てらうち まさたけ, 1852 - 1919) - Militar de exército de terra e político, e 18º primeiro ministro do Xapón.
* Yoshisuke Ayukawa (鮎川 義介, あゆかわ よしすけ, 1880 - 1967) - Empresario e político, fundador de Nissan.

## Véxase tamén 
### Outros artigos 
* Lista de concellos do Xapón
### Ligazóns externas 
* Sitio oficial da cidade de Yamaguchi
Fabricio Agosto Ramírez

**Fabricio Agosto Ramírez**, máis coñecido coma **Fabricio** ou **Fabri**, nado nas Palmas de Gran Canaria o 31 de decembro de 1987, é un futbolista español. Xoga de porteiro e o seu equipo actual é o RCD Mallorca da Liga Santander.

## Traxectoria 
A súa carreira coma porteiro iniciouse no UD Vecindario da súa illa natal onde xogaría dúas tempadas entre 2003 e 2005. O Deportivo da Coruña, que tiña subscritos naquela altura unha serie de acordos co club insular, decidiu na campaña 2005–06 contratar ao xove porteiro para que se incorporara ao seu equipo xuvenil.

Só unha temporada máis tarde, a 2006–07, Fabricio pasou ao Deportivo B, filial do equipo coruñés, onde xogaría as dúas seguintes. Na última destas temporadas, a polémica suscitada entre os dous porteiros do primeiro equipo, Gustavo Munúa e Dudu Aouate, logo de que o primeiro batese no segundo no contexto dunha liorta entre ambos, proporcionoulle ao canario unha oportunidade na Primeira División. O seu debut coma titular do primeiro equipo produciuse o 13 de xaneiro de 2008, nunha derrota contra o Villarreal CF no estadio El Madrigal. Fabricio aínda disputou varios partidos oficiais máis ata que no mes seguinte os dous porteiros implicados na liorta puideron reincorporarse á disciplina do primeiro equipo, regresando o canario ao filial.

Porén, as súas actuacións durante esta temporada gañáronlle a confianza do adestrador do Deportivo, Miguel Ángel Lotina, permitíndolle na tempada 2008–09 incorporarse ao primeiro equipo. Mais a polémica chegou a mediados desta campaña cando, tras unha sanción do porteiro titular, Dani Aranzubia, e logo dunha conversa entre o adestrador e Fabricio, estes chegaron ao acordo de que o canario non xogase coma titular, recorrendo Lotina ao ata entón condenado ao ostracismo, Munúa. No fondo do asunto estarían unhas supostas condicións no contrato do porteiro co Deportivo, segundo o cal, no caso de disputar este un número determinado de partidos co primeiro equipo habíase producir unha renovación automática cunhas condicións económicas que, ao parecer, non satisfacían a Fabricio. Tamén influirían, segundo certos rumores, os supostos intereses doutros clubs de Primeira en fichar a Fabricio.

En 2009 firmou co Real Valladolid un contrato por dúas tempadas (até o 30 de xuño de 2011) con opción a prolongarse. Na campaña 2010–11 foi cedido ao Recreativo de Huelva, aínda que o Real Valladolid resérvase o dereito a repescalo ao final da tempada coa renovacion do xogador até xuño de 2012.

De cara á tempada 2011–12 fichou polo Real Betis, tras o ascenso do club a Primeira División.

### Deportivo 
Na tempada 2013–14 chegou ao Deportivo da Coruña, club do seu debut, coa carta de liberdade baixo o brazo, para loitar polo posto de porteiro titular con Germán Lux.

O 4 de decembro de 2015 foi operado con éxito no seu xeonllo esquedo, logo dunha recaída na súa lesión. Estará de baixa uns seis ou sete meses.

## Notas 
## Véxase tamén 
### Ligazóns externas 
* Datos do xogador en Soccerway
The Trashmen

**The Trashmen** foi unha banda de rock and roll de Minneapolis, Minnesota (USA), formada en 1962. O grupo estaba formado por Tony Andreason, líder do grupo, cantante e principal guitarrista, Dal Winslow, na guitarra e coros, Steve Wahrer na batería e coros, e Bob Reed no baixo. O seu estilo era o surf–rock con moitos elementos do garage típico dos 60.

## Traxectoria 
A canción máis coñecida, e a que lles fixo famosos, foi *Surfin’ Bird*, do ano 1963, que chegou ó número catro do Billboard Hot 100 na parte final do ano. A canción era unha combinación de dúas cancións de The Rivingtons, *Papa-Oom-Mow-Mow* e ''The Bird's the Word*, e estaba tan claro o medio plaxio que incluso chegaron a incluílos nos discos como compositores. Desta canción fixeron unha versión posterior Los Ramones.

O grupo desfíxose no ano 1967, mais volveu ó escenario nos 80 e estiveron tocando xuntos ata que faleceu o batería en 1989. Seguen tocando xuntos de forma ocasional.

Aínda que a xente quédase coa famosa canción, ben coñecida polo filme de Stanley Kubrick *A chaqueta metálica* (*Full metal jacket*), o disco é excepcional e altamente recomendable para todos aqueles fans dos 60 e da música surf e garage. Recoñécense en seguida versións posteriores. As primeiras 12 cancións forman parte do LP orixinal de 1964, incluíndo tamén catro cancións extras.

## Discografía 
* *Surfin' Bird* - 1963 (Garrett)
* *Bird Dance Beat* - 1965 (Garrett)
* *Comic Book Collector* - 1989 (NPR)
* *Live Bird '65–'67* - 1990 (Sundazed)
* *Tube City!: The Best of the Trashmen* - 1992 (Sundazed)
* *The Great Lost Trashmen Album* - 1994 (Sundazed)
* *Bird Call!: The Twin City Stomp of the Trashmen* - 1998 (Sundazed)
* *Teen Trot: Live At Ellsworth, WI, August 22, 1965* - 2009 (Sundazed)
* *Deke Dickerson and the Trashmen: Bringing Back the Trash'' - 2014 (Major Label Records)